pagkatapos ay sinugod si gerardo at nagngingitngit na tumanong: ano ang sumuot sa walang hiya mong ulo at nakaisip kang gumawa ng ganitong kaululan? ano pong kaululan?. aling gawa ko ang inyong tinutukoy? tumalikod si kapitang memo at pagkatapos na maibalabag sa sahig ang tangang aklat ay iingos ingos na sumagot: pshe! magmamaangmaangan ka pa! kapitang memo, ang pakli ng binata di ko kayo maunawaan. ang tinutukoy ba ninyo ay ang pagmumungkahi ko sa aking mga kapanalig na kayo'pagbitiwin ng tungkol sapagka'di kayo tumutupad sa mga itinatadhana ng mga kautusang isinumpa ninyong tutuparin? kung iyan ang tinatawag ninyong kaululan, kayo po'namamali! at ano ang mayroon sa iyo kung di ko man tinutupad ang aking sumpa? sino ka bang makikialam sa akin? bakit mo imumungkahing alisan ako ng tungkol? ah, sapagka'kayo ay di nararapat mamuno! ang maliksing tugon ng binata na ikinasugod muli sa kanya ni kapitang memo. ang dagok na iyon ay lubhang malakas. napakalabis kang totoo!